
ВЪПРОСИ И ОТГОВОРИ
ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ BG05SFPR001-1.006 „КОМПЛЕКСНИ ПРОГРАМИ НА ОБЩИНСКО НИВО ЗА ДЕСЕГРЕГАЦИЯ НА УЧИЛИЩАТА, ПРЕВЕНЦИЯ НА ВТОРИЧНАТА СЕГРЕГАЦИЯ И ПРОТИВ ДИСКРИМИНАЦИЯТА (ЧРЕЗ ПРИЛАГАНЕ НА ПОДХОДА ИТИ)“
към 26.12.2024 г.

ВЪПРОС 1 от 05.12.2024 г. (Q001 постъпил чрез ИСУН):
1. Допустимо ли е директора на училището бенефициент да е ръководител на проекта по процедурата чрез директно предоставяне на безвъзмездна финансова помощ BG05SFPR001-1.006 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ)“ по Програма „Образование“ 2021-2027 г.?
 2. Ако е допустимо директорът на училището бенефициент да изпълнява дейности по проекта, то кой сключва договор с директора за дейностите, които ще изпълнява. 
3. Допустимо ли е директорът на училището бенефициент да получава заплащане по проекта за изпълнената от него работа като ръководител на проекта, описана по теми и брой астрономически часове?
ОТГОВОР:
1. Процедурата не поставя ограничения кой да бъде ръководител на проекта. Екипът за организация и управление на проектното предложение се планира по преценка на кандидата и партньорите му при съобразяване с изискванията в т. 11, раздел „Административен капацитет“ от Условията за кандидатстване.  
2.  Назначаването на членовете на екипа за организация и управление е в оперативната самостоятелност на бенефициента и партньорите. Съгласно чл. 49, ал. 3 от Закона за управление на средствата от Европейските фондове при споделено управление (ЗУСЕФСУ) дейностите по управление или изпълнение на проект се възлагат на служители на бенефициента/партньорите от работодателя на съответното лице. При всички случаи следва да се предвидят подходящи мерки за недопускане на потенциален конфликт на интереси при определянето на екипа, възлагането на функции по управлението или изпълнението на проекта и отчитането на извършената работа.
3. Разходите за възнагражденията на екипа за организация и управление се планират като непреки разходи в бюджетен ред „Други преки и непреки разходи“ (който се изчислява като единна ставка в размер на 40% от бюджетен ред 1. Преки разходи за персонал). Възлагането на задължения на екипа за организация и управление на проекта, както и определянето на техните възнаграждения, се извършва при спазване на ЗУСЕФСУ, ПМС № 86/01.06.2023 г. за определяне на национални правила за допустимост на разходите по програмите, финансирани от Европейските фондове при споделено управление за програмен период 2021-2027 г., приложимото законодателство и вътрешните правила на бенефициента.
В тази връзка, по процедурата няма ограничение директорът на училището бенефициент да получава заплащане като ръководител на проекта. Всички непреки разходи се предоставят под формата на финансиране с единна ставка, което означава, че пред Управляващия орган не се отчитат отработени часове и разходооправдателни документи.
В допълнение, в Условия за възстановяване на разходите по процедура 
BG05SFPR001-1.006 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ)“ (Приложение XX към Условията за кандидатстване), раздел III.1. Други преки и непреки разходи, са посочени отчетните документи, които трябва да се представят за възстановяване на разходите.  

ВЪПРОС 2 от 11.12.2024 г. (Q002 постъпил чрез ИСУН):
По Дейност 3. Мобилност и обмяна на опит се планират средства за Възнаграждения на педагогически специалисти  при обмяна на опит и Възнаграждения на педагогически специалисти при мобилност-учители и др. Моля за разяснение:
1. Средствата ще се получават от участниците /педагогически специалисти/ в обмяната на опит и мобилността?
2. Какво се има предвид под "гост-преподаватели" при мярката за мобилност?
ОТГОВОР: 
1. Съгласно Условия за възстановяване на разходите по процедура BG05SFPR001-1.006 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ)“ (Приложение XX към Условията за кандидатстване), раздел II.3. Единични разходи за възнаграждения на наетите експерти по Дейност 3:
„Размерът на допустимите разходи за възнаграждения на лицата по Дейност 3 за мобилност и обмяна на опит се определя както следва:
• Мобилност и обмяна на опит на управленско ниво от директори – броят на отработените астрономически часове от всеки директор се умножи по единичния разход за почасово възнаграждение за астрономически час.
• Мобилност и обмяна на опит на ниво учебен процес на педагогически специалисти:
-  при посещения на педагогически специалисти от училище с ниска или без концентрация на уязвими групи в училище с висока концентрация на уязвими групи  (и обратно, ако е приложимо) за обмяна на опит - броят на отработените астрономически часове на всеки педагогически специалист се умножи по единичния разход за възнаграждения за астрономически час;
 - за учители като гост-преподаватели от училище с ниска или без концентрация на уязвими групи в училище с висока концентрация на уязвими групи  (и обратно, ако е приложимо)– броят на отработените учебни часове за всеки учител (гост-преподавател) се умножи по единичния разход за възнаграждение за учебен час.
!!! Мобилност и обмяна на опит на образователни медиатори между партниращите училища разходи по Дейност 3 не се отчитат, т.к. се извършва в рамките на трудовия договор на назначените в училищата и общината образователни медиатори, социални работници и др., за което се прилага единичен разход/ месечна сума за възнаграждения на образователни медиатори, социални работници, помощник на учителя и се отчитат съгласно т. II.1.A., както е посочено по-горе в Дейност 1.“
Съгласно т. 14.2 „Допустими разходи“ от Условията за кандидатстване е посочено следното: „ВАЖНО!!! Договорите с експерт образователни дейности (ЕОД) и с педагогически специалисти (ПС) следва да са сключени в съответствие с действащата нормативна уредба.“
В тази връзка възнаграждения по Дейност 3 се планират за директори при мобилност и обмяна на опит на управленско ниво, съответно за педагогически специалисти при мобилност и обмяна на опит на ниво учебен процес. 
2. Съгласно т. 13 от Условията за кандидатстване, Дейност 3. Мобилност и обмяна на опит чрез: 
„…- обмяна на опит на ниво учебен процес между партниращите училища чрез посещения на педагогически специалисти от училище с ниска или без концентрация на уязвими групи в училище с висока концентрация на уязвими групи, както и мобилност на учители от училище с ниска или без концентрация на уязвими групи се включват (като гост-преподавател) в провеждането на часове в училище с висока концентрация на уязвими групи и обратно, и изготвяне на конкретни препоръки за подобряване процеса на преподаване за недопускане на дискриминация, основана на раса, етнически произход или религиозна принадлежност;“
В тази връзка под „гост-преподавател“ се визират педагогически специалисти от едно училище, които участват в провеждането на часове от задължителната учебна програма в друго училище като преподаватели в рамките на планираната мобилност.

ВЪПРОС 3 от 11.12.2024 г. (Q003 постъпил чрез ИСУН):
Във връзка с обявена процедура BG05SFPR001-1.006 - Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ), при разработване на проектното предложение възникна следния казус:
В проектното предложение, конкретен бенефициент е Община Кюстендил и партньори са Столична община и Община Банско. Съгласно насоките за кандидатстване: „Във всяко проектно предложение следва да участват най-малко две училища, където ще се осъществяват дейностите, от които поне едно училище с висока концентрация на уязвими групи (група 4 и група 5 от Приложение 6а на Наредба за финансиране на институциите в системата на предучилищното и училищното образование) и поне едно училище с по-ниска концентрация (1-3 група от Приложение 6а на Наредбата) или без концентрация на уязвими групи. Това обстоятелство е критерий за допустимост. Проверка на допустими училища с концентрация на уязвими групи се прави в утвърдено от МОН Разпределение на средствата за 2024 г. за работа с деца и ученици от уязвими групи за общински и държавни детски градини и училища (публ. 16.04.2024 г., акт. 30.05.2024 г. https://www.mon.bg/nfs/2024/04/prilozhenie-ujazvimi-grupi24_300524.pdf - съгласно Приложение 6а към чл. 52б, ал. 2 (след изм. и доп. ДВ бр.60 от 14.07.2023 г. Приложение 6а към чл.52а, ал.3) от Наредба за финансиране на институциите в системата на предучилищното и училищното образование. В случай на актуализация, проверката се извършва спрямо последно актуализираното утвърдено разпределение към датата на обявяване на процедурата“. 
Съгласно одобрена КИТИ № BG16FFPR003-2.001-0069 „Модернизиране на образователна спортна и туристическа инфраструктура - важен фактор за развитието на качеството на човешкия капитал и конкурентоспособността на Югозападен регион“, в дейностите по Програма „Образование“ 2021-2027 са включени училища, които към настоящия момент не попадат в група 4 и/или група 5 от Приложение 6а на Наредба за финансиране на институциите в системата на предучилищното и училищното образование. В тази връзка са и следните въпроси: 
1. Допустимо ли е промяна/замяна на едно училище с друго в проектното предложение (като същото не е партньор/ асоцииран партньор) с цел спазване критериите за допустимост на изискванията за кандидатстване, а именно попадащо в група 4 и/или група 5 от Приложение 6а на Наредба за финансиране на институциите в системата на предучилищното и училищното образование?
2. Ако в случай, че не е допустимо промяна/замяна на едно училище с друго, то тогава допустимо ли е включване на още едно училище в проектното предложение, попадащо в група 4 и/или група 5 от Приложение 6а на Наредба за финансиране на институциите в системата на предучилищното и училищното образование (различно от описаните в КИТИ), с цел спазване критериите за допустимост на изискванията за кандидатстване?
3. Моля за Вашето становище, в случай, че някой от партньорите в проектното предложение се откаже на етап кандидатстване от участието в дейности по процедура BG05SFPR001-1.006 - Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ).
ОТГОВОР: 
1. В случай че в одобрената КИТИ са посочени училища, от които към днешна дата нито едно не попада в група 4 или група 5 съгласно Приложение 6а от Наредба за финансирането на институциите в системата на предучилищното и училищното образование (с висока концентрация на уязвими групи), е допустимо в проектното предложение по настоящата процедура да бъде включено още едно училище, което да отговаря на посоченото в Условията за кандидатстване изискване, а именно „Във всяко проектно предложение следва да участват най-малко две училища, където ще се осъществяват дейностите, от които поне едно училище с висока концентрация на уязвими групи (група 4 и група 5 от Приложение 6а на Наредба за финансиране на институциите в системата на предучилищното и училищното образование) и поне едно училище с по-ниска концентрация (1-3 група от Приложение 6а на Наредбата) или без концентрация на уязвими групи“.  
2. Моля вижте отговора на т. 1 по-горе.
3. Съгласно т. 11 „Допустими кандидати“ от Условията за кандидатстване: „Проектното предложение следва да съответства на одобрената комбинирана концепция за ИТИ. Проверката за съответствие се извършва по отношение на:
-  цели, кандидат, партньори, асоциирани партньори, дейности, общ размер на искано финансиране чрез БФП, териториален обхват, срок за изпълнение, индикатори, целеви групи, вкл. уязвими целеви групи;
- общият размер на исканото финансиране чрез БФП на проектното предложение следва да е равен или по-малък от общия размер на исканото финансиране чрез БФП в одобрената комбинирана КИТИ;
- целевите стойности на индикаторите за продукт и на индикаторите за резултат в проектното предложение следва да са не по-малки от целевите стойности на индикаторите, посочени в одобрената комбинирана КИТИ.“
Посоченото по-горе изискване е критерий № 3 от ТАБЛИЦА ЗА КОМПЛЕКСНА ОЦЕНКА НА ПРОЕКТНОТО ПРЕДЛОЖЕНИЕ (Приложение XIII към Условията за кандидатстване).
В тази връзка на етапа на кандидатстване по настоящата процедура е недопустимо партньор от одобрената КИТИ да отпадне или бъде заменен с друг партньор.

ВЪПРОС 4 от 17.12.2024 г. (Q004 постъпил чрез ИСУН):
Уважаеми дами и господа,
Във връзка с отворената процедура за кандидатстване BG05SFPR001-1.006 „Комплексни програми на общинско ниво за десегрегация на училищата, превенция на вторичната сегрегация и против дискриминацията (чрез прилагане на подхода ИТИ)“ имаме следните въпроси:
1. На стр. 14 в Условията за кандидатстване е посочено, че: „Проектното предложение следва да съответства на одобрената комбинирана концепция за ИТИ.“.
В нашето проектно предложение в КИТИ не сме включили като целева група Служители в общинската администрация и представители на Общинския съвет. Допустимо ли е сега на етапа на подробно разработване на проекта да включим представители от тази група да участват в Обучения по Дейност 2 за прилагане на Хартата на основните права на ЕС?
[bookmark: _Hlk185423803]2. Предвидили сме назначаване на образователни медиатори, но сме пропуснали да включим обучения за менторство и дейности по менторство на новопостъпили ученици от маргинализирани групи с цел подпомагане адаптацията и социализацията им в училищна среда. Допустимо ли е сега да включим и такива обучения и дейности в проекта?
3. Има ли ограничения по отношение на броя на обученията, които да се организират в рамките на Дейност 2?
[bookmark: _Hlk185428468]4. Задължително ли е да има обучения и по Рамката за демократична култура и по Хартата на основните права на ЕС?
5. Обученията по Рамката за демократична култура могат ли да бъдат въвеждащи със запознаване на участниците с основните й принципи – ценности, нагласи, умения и знания или трябва да бъдат за придобиване, развиване и прилагане на конкретни компетентности и умения?
6. Съгласно Условията за кандидатстване екипът за организация и управление включва задължително ръководител на проекта, координатор и счетоводител (финансист). В нашият проект кандидатът е Община, а партньорите 4 училища. Допустимо ли е Ръководителят и Счетоводителят на проекта да са от Общината, а директорите на 4-те училища да бъдат координатори, с оглед изпълнение на съвместните дейности?
ОТГОВОР: 
[bookmark: _Hlk185855530]1. Съгласно т. 11. Допустими кандидати от Условията за кандидатстване „Проектното предложение следва да съответства на одобрената комбинирана концепция за ИТИ.“ Проверката се извършва  по отношение на: „-  цели, кандидат, партньори, асоциирани партньори, дейности, общ размер на искано финансиране чрез БФП, териториален обхват, срок за изпълнение, индикатори, целеви групи, вкл. уязвими целеви групи ;“, което е посочено в критерий 3 от Таблицата за оценка – Приложение VIII. В тази връзка в проектното предложение дейностите и целевите групи следва да са определените в одобрената КИТИ.  Същевременно Условията за кандидатстване не поставят ограничение по отношение на дейности/целеви групи, които да допълват включените/описаните в одобрената КИТИ, по преценка на кандидата и партньора/ите и при спазване на условията за допустимост от същите.  В допълнение, съгласно т. 13. „Дейности, допустими за финансиране“ от Условията за кандидатстване: „По отношение на местните администрации (вкл. Общински съвети) и училищна администрация обученията, освен теми по Рамката и Хартата, следва да включват и теми за разработване на мерки за десегрегация и преодоляване на негативни обществени нагласи.“ 
2. Моля вижте отговора на т. 1. В допълнение, съгласно т. 13. „Дейности, допустими за финансиране“ от Условията за кандидатстване: 
[bookmark: _Hlk185522117]„По отношение на непедагогически специалисти като образователни медиатори, социални работници, училищна администрация и други са допустими обучения без присъждане на квалификационни кредити по теми от Рамката за демократична култура за работа в мултикултурна среда, за работа за преодоляване на негативни обществени нагласи, обучения за работа в екип, по Хартата на основните права на ЕС и т.н. В рамките на дейността се предвиждат и обучения на образователни медиатори/социални работници/педагогически специалисти за менторство на новопостъпили ученици от маргинализирани групи и ежедневното им общуване с ученици от немаргинализирани групи с цел подпомагане адаптацията и социализацията им в училищна среда, като менторство се осъществява в рамките на 1 (един) срок.“
[bookmark: _Hlk185522029]3. Спецификите на Дейност 2. Обучения на местна и училищна администрация, на образователни медиатори, социални работници и други заинтересовани страни и на педагогически специалисти за работа в мултикултурна среда, за придобиване, развиване и прилагане на компетентности и умения за демократична култура съгласно Референтната рамка на компетенциите за демократична култура, обучения за прилагане на Хартата на основните права на ЕС са детайлно описани в т. 13 от Условията за кандидатстване по настоящата процедура. Обръщаме внимание, че съгласно т. 13. „Дейности, допустими за финансиране“ от Условията за кандидатстване:
„Педагогически специалисти, образователни медиатори и друг непедагогически персонал, местна и училищна администрация, участвали в обучения за работа в мултикултурна среда по ОПНОИР, обучения по ПО, национални програми и/или международни програми и проекти, са допустими за обучение по Дейност 2. само по теми от Рамката и Хартата, но различни от вече преминатите обучения за работа в мултикултурна среда.
…
Един педагогически специалист, един представител на непедагогически персонал – образователен медиатор, социален работник, представител на администрация, др. може да участва в повече от едно обучения за целия период на проекта, на различна тема, но се отчита еднократно по съответния индикатор.“
В допълнение, недопускане на дублирането на целевите групи и дейности се наблюдава/проверява на етап кандидатстване (чрез декларации), на етап договаряне (чрез проверки за двойно финансиране), а при изпълнението на проектите чрез проверки за двойно финансиране, списъци на участници, дейности, плащания и др. 
4. Темите за обучения по Дейност 2 се определят от кандидата и партньорите и следва да са според идентифицираните потребности на педагогическите специалисти, непедагогическия персонал, на представителите на училищната и местната администрация за целите на процеса на десегрегация. За целта в Условията за кандидатстване са изброени неизчерпателно допустими обучения като теми от Референтната рамка на компетенциите за демократична култура, теми по Хартата на основните права на ЕС, както и такива за преодоляване на негативни обществени нагласи, обучения за работа в екип, обучения в менторство за образователните медиатори,  за работа в мултикултурна среда и т.н. 
5. В Условията за кандидатстване няма изрично изискване относно нивото на обученията – т.е. класифицирането им по степен въвеждащо, базово, за напреднали и т.н. В резултат на обученията се цели участниците да могат да адресират предизвикателствата в процеса на образователната десегрегация на общината и училищата, участващи в проекта. С оглед избягване на двойно финансиране следва да имате предвид, че обученията не следва да дублират такива, които участниците вече са преминали.
6. Кандидатът и партньорите сами определят екипа за организация и управление съобразно спецификата и обема на заложените дейности, при спазване изискванията на Условията за кандидатстване. За всички позиции в секция 10.Екип следва да се посочи квалификацията и отговорностите на всеки един от членовете на екипа за управление на проекта. На етапа на кандидатстване, за целите на оценката на проектното предложение, се представят автобиографии само на трите позиции на основния екип – ръководител, счетоводител (финансист) и координатор. В допълнение вижте отговора на въпрос 1 по-горе от 05.12.2024.

